

**Bonyhád Város Önkormányzata**

**ELŐTERJESZTÉS**

Bonyhád Város Önkormányzata Képviselő- testületének 2018. január 25-i

rendes/rendkívüli testületi ülésére

|  |  |
| --- | --- |
| Tárgy: | Bonyhádi Varázskapu Bölcsőde és Óvoda beíratási rendjének meghatározása a 2018/2019. nevelési évre |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Dr. Puskásné Dr. Szeghy Petra jegyző  Horváth Klára intézményvezető |
| Előterjesztés száma: | 13. sz. előterjesztés |
| Mellékletek száma: | 1 db |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített (Mötv. 50. §) |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen/zárt ülésen kell/zárt ülésen lehet tárgyalni (Mötv. 46. § (1)) |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A nemzeti köznevelésről szóló 2011. évi CXC. törvény (továbbiakban Nkt.) 83. § (2) bekezdése b.) pontja szerint a fenntartó dönt az óvodába jelentkezés módjáról. A nevelési-oktatási intézmények működéséről szóló 20/2012. (VIII. 31.) számú EMMI rendelet 20. §-a rendelkezik az óvodai beiratkozás szabályairól és időpontjáról.

Az alábbiakban az előterjesztés a beiratkozás időpontjára tesz javaslatot.

A 20/2012. (VIII. 31.) számú EMMI rendelet 20. § (1) bekezdése kimondja, hogy az óvodai beiratkozásra a tárgyév április 20-a és május 20-a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal közleményt vagy hirdetményt tesz közzé a saját honlapján, valamint közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon.

A fenntartói közlemény, hirdetmény tartalmazza:

*a)* az óvodai felvételről, az óvodai jogviszony létesítéséről, a nevelési év meghatározásáról,

*b)* az óvodai beiratkozás időpontjának meghatározásáról,

*c)* a gyermek óvodai beíratásához szükséges közokiratokról, dokumentumokról,

*d)* az óvodáztatási kötelezettség nem teljesítése esetén alkalmazható jogkövetkezményekről,

*e)* az integráltan nevelhető sajátos nevelési igényű gyermekek óvodai felvételéről, a nevelésükre az alapító okiratuk szerint jogosult óvodákról és azok elérhetőségéről,

*f)* az alapító okiratuk szerint nemzetiségi nevelést folytató óvodákról és azok elérhetőségéről,

*g)* az óvoda felvételi körzetéről szóló tájékoztatást,

*h)* az óvodai felvétel tárgyában meghozott döntés közlésének határnapját, amely legkésőbb a beiratkozásra kiírt utolsó határnapot követő huszonegyedik munkanap, valamint

*i)* a jogorvoslati eljárás szabályait.

A fentiek értelmében a 2018/2019-es nevelési évre Bonyhád Város Önkormányzata a Bonyhádi Varázskapu Bölcsőde és Óvoda intézmény számára az intézményvezetővel egyeztetve a következő beíratási időpontokat határozza meg a bonyhádi szék-, és telephelyeken: **2018. április 23-án 8.00-18.00 óráig és 2018. április 24-én 8.00-18.00 óráig**. A tagintézmények számára ugyanezen napokat 8-15.30 óra között javasoljuk.

Az Nkt. 8. § (1) bekezdése alapján az óvoda a gyermek hároméves korától a tankötelezettség kezdetéig nevelő intézmény. Az óvodavezető felveheti azt a körzetében lakó gyermeket is, aki a harmadik életévét a felvételétől számított fél éven belül betölti, feltéve, hogy a településen minden három éves és annál idősebb gyermek óvodai felvételi kérelme teljesíthető.

Az Nkt. 8. § (2) bekezdése szerint a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A szülő kérelmére a fenntartó részéről a jegyző – az óvodavezető, valamint a védőnő egyetértésével – a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

Az Nkt. 8. § (5) bekezdése értelmében a gyermek hároméves korától annak az évnek az augusztus 31. napjáig, amikor az ötödik életévét betölti, az óvodába járási kötelezettségét családi napköziben is teljesítheti abban az esetben, ha a családi napköziben a szolgáltatást nyújtó személy rendelkezik az óvodapedagógus munkakör betöltéséhez előírt szakképzettséggel, és munkája során figyelembe veszi az óvodai nevelés országos alapprogramjában foglalt követelményeket.

Az Nkt. 49. §-a értelmében a gyermeket elsősorban abba az óvodába kell felvenni, átvenni, amelynek körzetében lakik vagy ahol szülője dolgozik. A felvételről, átvételről az óvoda vezetője dönt. Ha a jelentkezők száma meghaladja a felvehető gyermekek számát, az óvodavezető, amennyiben az óvoda fenntartója több óvodát tart fenn, az óvoda fenntartója bizottságot szervez, amely javaslatot tesz a felvételre. Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt.

A 20/2012. (VIII. 31.) számú EMMI rendelet 20. § (2) bekezdése kimondja, hogy a szülő az óvodai nevelésben történő részvételre jogszabály alapján kötelezett gyermekét köteles beíratni az önkormányzat által közzétett közleményben vagy hirdetményben meghatározott időpontban. A napi négy órában óvodai nevelésre kötelezett gyermek szülője, amennyiben gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni a gyermek lakóhelye, annak hiányában tartózkodási helye szerint illetékes jegyzőt.

**Határozati javaslat:**

Bonyhád Város Önkormányzatának Képviselő-testülete a nemzeti köznevelésről szóló 2011. évi CXC. törvény 83. § (2) bek. b) pontja alapján a 2018/2019-es nevelési évre a Bonyhádi Varázskapu Bölcsőde és Óvoda beíratási rendjét az alábbiak szerint határozza meg:

Bonyhádi Varázskapu Bölcsőde és Óvoda Bonyhádi szék-, és telephelyei tekintetében

A beíratás helye: Vörösmarty Mihály Művelődési Központ Bonyhád, Széchenyi tér 2.

**2018. április 23. hétfő 08.00-18.00 óra között**

**2018. április 24. kedd 08.00-18.00 óra között**

Bonyhádi Varázskapu Bölcsőde és Óvoda Izményi Óvodai Tagintézménye (7353 Izmény, Fő u. 152.),

Bonyhádi Varázskapu Bölcsőde és Óvoda Kisdorogi Óvodai Tagintézménye (7159 Kisdorog, Kossuth L. u. 188.),

a Bonyhádi Varázskapu Bölcsőde és Óvoda Kisvejkei Óvodai Tagintézménye (7183 Kisvejke, Peőfi u. 51.),

a Bonyhádi Varázskapu Bölcsőde és Óvoda Váraljai Játszóház Óvodai Tagintézménye (7354 Váralja, Kossuth L. u. 118.)

tagintézményekben esetén a beíratás a tagintézményekben:

**2018. április 23. (hétfő) 08.00-15.30 óra között**

**2018. április 24. (kedd) 08.00-15.30 óra között**

(a tagóvoda nyitva tartásával egyező időpontban) helyben bonyolítják le.

A képviselő-testület felkéri a jegyzőt a beiratkozásról szóló fenntartói közlemény közzétételére.

**Határidő:** azonnal

**Felelős:** Dr. Puskásné Dr. Szeghy Petra jegyző

**Végrehajtásért felelős:** Horváth Kláraintézményvezető, Varázskapu Bölcsőde és Óvoda

Bonyhád, 2018. január 18.

Dr. Puskásné Dr. Szeghy Petra

jegyző