**HIRDETMÉNY**

**ÓVODAI BEÍRATÁS**

Értesítjük a Tisztelt Szülőket, hogy a **harmadik életévüket 2018. augusztus 31-ig betöltő/betöltött** gyermekek **2018/2019-es nevelési évre** történő **óvodai beíratásának,** valamint a 2015. szeptember 1. és 2016. augusztus 31. között született gyermekek felvételi előjegyzésének időpontja:

**2018. április 23.** (hétfő) **8.00 – 18.00**

**2018. április 24.** (kedd) **8.00 – 18.00**

**Helyszíne:** Vörösmarty Mihály Művelődési Központ, Bonyhád

A Bonyhádi Varázskapu Bölcsőde és Óvoda Izményi Óvodai Tagintézménye

(7353 Izmény, Fő u. 152.),

a Bonyhádi Varázskapu Bölcsőde és Óvoda Kisdorogi Óvodai Tagintézménye

(7159 Kisdorog, Kossuth L. u. 188.),

a Bonyhádi Varázskapu Bölcsőde és Óvoda Kisvejkei Óvodai Tagintézménye

(7183 Kisvejke, Petőfi u. 51.),

a Bonyhádi Varázskapu Bölcsőde és Óvoda Váraljai Játszóház Óvodai Tagintézménye

(7354 Váralja, Kossuth L. u. 118.)

tagintézményekben az óvodai beíratást a tagintézmény-vezetők

2018. április 23-án (hétfő)

2017. április 24-én (kedd)

a tagóvoda nyitva tartásával egyező időpontban, helyben bonyolítják le.

**A beiratkozással kapcsolatos tudnivalók:**

2015. szeptember 1-jétől a Nemzeti köznevelésről szóló 2011. évi CXC. törvény (továbbiakban Nkt.) 8. § (2) bekezdése értelmében, a **gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt**. A jegyző a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, az ötödik életéve betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

**Felmentést, a harmadik életévüket 2018. augusztus 31-ig betöltő**, a 2018/2019-es nevelési évben napi 4 órában óvodaköteles gyermekek számára kérhet a szülő**, a kérelmet** **a beíratás kezdő időpontjáig,** 2018. 04. 23-ig lehet **a jegyzőhöz** benyújtani. Formanyomtatvány a Bonyhádi Közös Önkormányzati Hivatalban és az óvodákban kérhető.

A 2015. szeptember 1. után született gyerekek a következő (2019/2020-as) nevelési évben válnak napi 4 órában óvodakötelessé, felmentésüket a következő évi beíratás előtt kezdeményezheti a szülő.

A napi négy órában óvodai nevelésre kötelezett gyermek szülője, **ha gyermeke az óvodakötelezettséget külföldön teljesíti,** **köteles** arról a beiratkozás idejének utolsó határnapját (2018.04.24.) követő 15 napon belül írásban **értesíteni** a gyermek lakóhelye, annak hiányában a tartózkodási helye szerint illetékes **jegyzőt.**

Amennyiben a szülők beíratási kötelezettségüknek nem tesznek eleget, úgy az óvodavezető hivatalból értesíti Bonyhád Város Jegyzőjét, aki határozatban kötelezi a szülőt óvodaköteles gyermeke beíratására.

**A beiratkozáshoz szükséges:**

* **a gyermek nevére kiállított személyi azonosítót és lakcímet igazoló hatósági igazolvány**
* **a szülő személyi azonosító és lakcímet igazoló hatósági igazolványa**
* **a gyermek TAJ-kártyája**

A gyermek felvételéről az óvodavezető dönt **felvételi döntésről** a szülők 2018. május 15-ig írásbeli értesítést, elutasítás esetén határozatot kapnak.

**Német nemzetiségi óvodai nevelés** az alábbi feladatellátási helyeken vehető igénybe:

BonyhádiVarázskapu Bölcsőde és ÓvodaMalom Óvodája (7150 Bonyhád, Széchenyi tér 3.)

Bonyhádi Varázskapu Bölcsőde és Óvoda Szélkakasos Óvodája (7150 Bonyhád, Perczel Mór u.27/B.)

Bonyhádi Varázskapu Bölcsőde és Óvoda Ficánka Óvodája (7150 Bonyhád Fáy ltp.21.)

Bonyhádi Varázskapu Bölcsőde és Óvoda Napsugár Óvodája (7187 Bonyhád-Majos V. u. 88.)

Bonyhádi Varázskapu Bölcsőde és Óvoda Liget Óvodája (7150 Bonyhád, Bolyai u. 7.)

Bonyhádi Varázskapu Bölcsőde és Óvoda Kisdorogi Óvodai Tagintézménye (7183 Kisdorog, Kossuth L. u. 188.)

A Szélkakasos Óvodában **Keresztény csoport** működik.

A Bonyhádi Varázskapu Bölcsőde és Óvoda valamennyi tagintézménye és telephelye ellátja az **integráltan nevelhető sajátos nevelési igényű** (SNI) gyermekek óvodai nevelését.

**A jogorvoslati eljárás szabályai:**

A felvételi kérelmet elutasító óvodavezetői határozat ellen a közléstől, ennek hiányában a tudomására jutástól számított 15 napon belül a szülő fellebbezést nyújthat be Bonyhád Város Jegyzőjéhez, aki másodfokon hoz döntést. A másodfokú döntés a közléssel válik jogerőssé. Az óvodavezetői döntés jogerős, amennyiben a fenti határidőn belül nem nyújtottak be fellebbezést, vagy fellebbezési jogukról lemondtak.

Bonyhád, 2018. január 25.

Dr. Puskásné Dr. Szeghy Petra

jegyző